CELEX: 62010TA0380
Language: da
Date: 2013-09-16 00:00:00
Title: Sag T-380/10: Rettens dom af 16. september 2013 — Wabco Europe m.fl. mod Kommissionen (Konkurrence — karteller — belgiske, tyske, franske, italienske, nederlandske og østrigske markeder for badeværelsesudstyr og -inventar — afgørelse, der fastslår en overtrædelse af artikel 101 TEUF og EØS-aftalens artikel 53 — koordinering af prisforhøjelser og udveksling af følsomme kommercielle oplysninger — konkurrencefordrejning — bevis — beregning af bøden — samarbejde under den administrative procedure — samarbejdsmeddelelsen af 2002 — bødefritagelse — bødenedsættelse — betydelig merværdi — retningslinjer for beregningen af bøder af 2006 — princip om forbud mod tilbagevirkende kraft)

9.11.2013   
            
            
               DA
            
            
               Den Europæiske Unions Tidende
            
            
               C 325/27
            
         Rettens dom af 16. september 2013 — Wabco Europe m.fl. mod Kommissionen
   (Sag T-380/10) (1)
   
   (Konkurrence - karteller - belgiske, tyske, franske, italienske, nederlandske og østrigske markeder for badeværelsesudstyr og -inventar - afgørelse, der fastslår en overtrædelse af artikel 101 TEUF og EØS-aftalens artikel 53 - koordinering af prisforhøjelser og udveksling af følsomme kommercielle oplysninger - konkurrencefordrejning - bevis - beregning af bøden - samarbejde under den administrative procedure - samarbejdsmeddelelsen af 2002 - bødefritagelse - bødenedsættelse - betydelig merværdi - retningslinjer for beregningen af bøder af 2006 - princip om forbud mod tilbagevirkende kraft)
   2013/C 325/45
   Processprog: engelsk
   
      Parter
   
   
      Sagsøgere: Wabco Europe (Bruxelles, Belgien), Wabco Austria GesmbH (Wien, Østrig), Trane Inc. (Piscataway, New Jersey, Amerikas Forenede Stater), Ideal Standard Italia Srl (Milano, Italien) og Ideal Standard GmbH (Bonn, Tyskland) (ved advokaterne S. Völcker, F. Louis, A. Israel og N. Niejahr, solicitors, C.O’Daly og E. Batchelor samt barrister F. Carlin)
   
      Sagsøgt: Europa-Kommissionen (ved F. Castillo de la Torre, F. Ronkes Agerbeek og G. Koleva, som befuldmægtigede)
   
      Sagens genstand
   
   Påstand om annullation af Kommissionens afgørelse K(2010) 4185 endelig af 23. juni 2010 om en procedure i henhold til artikel 101 TEUF og EØS-aftalens artikel 53 (sag COMP/39.092 — Badeværelsesudstyr og -inventar) i det omfang, den vedrører sagsøgerne og om nedsættelse af de bøder, sagsøgerne er blevet pålagt.
   
      Konklusion
   
   
               1)
            
            
               Artikel 1, stk. 1, punkt 3 og 4, i Kommissionens afgørelse K(2010) 4185 endelig af 23. juni 2010 om en procedure i henhold til artikel 101 TEUF og EØS-aftalens artikel 53 (sag COMP/39.092 — Badeværelsesudstyr og -inventar) annulleres, for så vidt som Europa-Kommissionen deri har pålagt Trane Inc., Wabco Europe og Ideal Standard Italia Srl sanktioner for en overtrædelse vedrørende et kartel på det italienske marked for keramiske artikler for en periode ud over perioden fra den 12. maj 2000 til den 9. marts 2001.
            
         
               2)
            
            
               Den bøde, som Trane pålægges i artikel 2, stk. 3, litra a), i afgørelse K(2010) 4185 endelig, fastsættes til 92 664 493 EUR.
            
         
               3)
            
            
               Den bøde, som Wabco Europe og Trane pålægges in solidum i artikel 2, stk. 3, litra b), i afgørelse K(2010) 4185 endelig, fastsættes til 15 820 767 EUR.
            
         
               4)
            
            
               Den bøde, som Ideal Standard Italia, Wabco Europe og Trane pålægges in solidum i artikel 2, stk. 3, litra e), i afgørelse K(2010) 4185 endelig, fastsættes til 4 520 220 EUR.
            
         
               5)
            
            
               I øvrigt frifindes Kommissionen.
            
         
               6)
            
            
               Kommissionen betaler halvdelen af Wabco Europes, Wabco Austria GesmbH’s, Tranes, Ideal Standard Italias og Ideal Standard GmbH’s omkostninger og bærer sine egne omkostninger.
            
         
               7)
            
            
               Wabco Europe, Wabco Austria, Trane, Ideal Standard Italia og Ideal Standard bærer halvdelen af deres egne omkostninger.
            
         
      (1)  EUT C 288 af 23.10.2010.